Vrindavanas
Vrindavanas (hind. वृन्दावन, IAST: Vr̥ndāvan) – miestas Indijoje, vakarų Utar Pradeše, 10 km į šiaurę nuo Mathuros, prie Jamunos upės. Greta praeina Delio–Agros plentas. Svarbus hinduistinis piligrimystės centras, laikomas Viešpaties Krišnos gimtine ir vaišnavizmo šventuoju miestu. Mieste yra šimtai šventyklų, skirtų Krišnai ir Radhai, gausu ašramų, ghatų, yra šventasis Govardhano kalnas. Dauguma šventyklų pastatytos XVIII–XIX amžiuje, ISKCON judėjimui svarbiausia yra 1975 m. įkurta Šri Krišnos-Balaramos šventykla. Į Vrindavaną traukia ne tik piligrimai iš viso pasaulio, bet ir aukštųjų kastų našlės, asketai bei turtingi indai.